CELEX: 32004R2008
Language: sl
Date: 2004-11-16 00:00:00
Title: Uredba Sveta (ES) št. 2008/2004 z dne 16. novembra 2004 o spremembi Uredbe (ES) št. 1268/1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju

25.11.2004   
            
            
               SL
            
            
               Uradni list Evropske unije
            
            
               L 349/12
            
         
      UREDBA SVETA (ES) št. 2008/2004
   z dne 16. novembra 2004
   o spremembi Uredbe (ES) št. 1268/1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 181a Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju mnenja Evropskega ekonomsko-socialnega odbora (2),
   po posvetovanju z Odborom regij,
   ob upoštevanju naslednjega:
   
               (1)
            
            
               Možnosti za podporo podeželskim skupnostim za pripravo in izvajanje lokalnih strategij za razvoj podeželja v državah upravičenkah, ki niso pristopile k Uniji leta 2004, to je v Bolgariji in Romuniji, je treba uskladiti z možnostmi v državah upravičenkah, ki so pristopile k Uniji 1. maja 2004. Treba je torej uvesti primeren ukrep, ki bi ustrezal členu 33f Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) (3).
            
         
               (2)
            
            
               Treba je pojasniti določbe glede omejitev za stopnje pomoči iz Uredbe (ES) št. 1268/1999 (4). Hkrati je treba spremeniti navedene določbe tako, da se subvencije, ki olajšujejo dostop do posojil, odobrenih v skladu z drugimi instrumenti, ne upoštevajo pri uporabi navedenih omejitev pomoči. To spremembo je treba uporabljati z retroaktivnim učinkom za vse države upravičenke, saj se z njo odstranjuje dvoumnost. Vendar je treba zagotoviti, da se v vseh primerih upoštevajo zgornje meje, določene v evropskih sporazumih.
            
         
               (3)
            
            
               Omejitve intenzivnosti pomoči v hribovitih in gorskih regijah Bolgarije in Romunije je treba od 1. januarja 2004 uskladiti z omejitvami na območjih z omejenimi možnostmi v državah, ki so pristopile k Uniji 1. maja 2004, in sicer za naložbe v kmetijska gospodarstva in za mlade kmete, kakor je določeno v členu 331(2) Uredbe (ES) št. 1257/1999.
            
         
               (4)
            
            
               Intenzivnost pomoči in delež prispevka Skupnosti v skupnih upravičenih javnih izdatkih za ukrepe za razvoj podeželja, ki zadevajo infrastrukturo in nekatere druge ukrepe v državah upravičenkah, ki niso pristopile k Uniji leta 2004, to je v Bolgariji in Romuniji, je treba uskladiti z intenzivnostjo in deležem v državah, ki so pristopile k Uniji 1. maja 2004.
            
         
               (5)
            
            
               Zato je treba Uredbo (ES) št. 1268/1999 ustrezno spremeniti –
            
         SPREJEL NASLEDNJO UREDBO:
   Člen 1
   Uredba (ES) št. 1268/1999 se spremeni:
   
               1.
            
            
               v členu 2 se doda naslednja alinea:
               
                           „—
                        
                        
                           v zvezi z Bolgarijo in Romunijo, pridobitvijo sposobnosti podeželskih skupnosti za pripravo in izvajanje lokalnih strategij za razvoj podeželja ter integriranih ozemeljskih strategij za razvoj podeželja pilotske narave, v okviru omejitev, določenih v členu 33f Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) (5).
                        
                     
         
               2.
            
            
               člen 8 se nadomesti z naslednjim:
               „Člen 8
               Stopnja prispevka Skupnosti in intenzivnost pomoči
               1.   Prispevek Skupnosti ne presega zgornje meje 75 % skupnih upravičenih javnih izdatkov.
               Vendar znaša zadevna zgornja meja:
               
                           (a)
                        
                        
                           80 % za ukrepe iz četrte, sedme, enajste in šestnajste alinee člena 2 ter za kakršen koli projekt v zvezi z infrastrukturo;
                        
                     
                           (b)
                        
                        
                           85 % za ustrezne projekte v okviru katerega koli ukrepa, če Komisija ugotovi, da je prišlo do izjemnih naravnih nesreč;
                        
                     
                           (c)
                        
                        
                           100 % za ukrep iz petnajste alinee člena 2 in iz člena 7(4).
                        
                     2.   Javna pomoč ne presega zgornje meje 50 % skupnih upravičenih stroškov naložbe.
               Vendar znaša zadevna zgornja meja:
               
                           (a)
                        
                        
                           55 % za naložbe mladih kmetov v kmetijska gospodarstva;
                        
                     
                           (b)
                        
                        
                           60 % za naložbe v kmetijska gospodarstva v gorskih območjih;
                        
                     
                           (c)
                        
                        
                           65 % za naložbe mladih kmetov v kmetijska gospodarstva v gorskih območjih;
                        
                     
                           (d)
                        
                        
                           75 % za naložbe iz odstavka 1(b);
                        
                     
                           (e)
                        
                        
                           100 % za naložbe v infrastrukturo, ki ne ustvari znatnega čistega prihodka;
                        
                     
                           (f)
                        
                        
                           100 % za ukrepe, navedene v šestnajsti alinei člena 2.
                        
                     Pri določanju stopnje javne pomoči za namene tega odstavka se ne upošteva državne pomoči, ki olajšujejo dostop do posojil, odobrenih brez kakršnega koli prispevka Skupnosti, predvidenega v skladu s tem instrumentom.
               V vsakem primeru prispevek Skupnosti upošteva zgornje meje za stopnje za pomoči in kumulacijo, določene za državne pomoči v evropskih sporazumih.
               3.   Znesek prispevka Skupnosti se izrazi v eurih.“
            
         Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2004.
   Kar zadeva na novi predzadnji pododstavek člena 8(2) Uredbe (ES) št. 1268/1999, se točka 2 člena 1 uporablja od 1. januarja 2000.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. novembra 2004
      
         
            Za Svet
         
         
            Predsednik
         
         G. ZALM
         
      
   
   
      (1)  Mnenje, podano 14. oktobra 2004 (še neobjavljeno v Uradnem listu).
   
      (2)  Mnenje, podano 2. junija 2004 (še neobjavljeno v Uradnem listu).
   
      (3)  UL L 160, 26.6.1999, str. 80. Uredba, kakor je bila nazadnje spremenjena z Uredbo (ES) št. 583/2004 (UL L 91, 30.3.2004, str. 1).
   
      (4)  UL L 161, 26.6.1999, str. 87. Uredba, kakor je bila nazadnje spremenjena z Uredbo (ES) št. 696/2003 (UL L 123, 27.4.2004, str. 1).
   
      (5)  UL L 160, 26.6.1999, str. 80. Uredba, kakor je bila nazadnje spremenjena z Uredbo (ES) št. 583/2004 (UL L 91, 30.3.2004, str. 1).“